## Pravilnik o stručnoj izobrazbi pripadnika pravosudne policije

### NN 64/1994 (2.9.1994.), Pravilnik o stručnoj izobrazbi pripadnika pravosudne policije

# MINISTARSTVO PRAVOSUĐA

Na temelju članka 62. Zakona o izvršenju sankcija izrečenih za krivična
djela, privredne prijestupe i prekršaje ("Narodne novine" broj
21 i 39/74, 55/88, 19/90 i 66/93), ministar pravosuđa donosi

## PRAVILNIK

### O STRUČNOJ IZOBRAZBI PRIPADNIKA PRAVOSUDNE POLICIJE

I. OPĆE ODREDBE

Članak 1.

Ovim Pravilnikom utvrđuje se izobrazba pripadnika pravosudne policije,
te polaganje stručnih ispita za viša zvanja

Članak 2.

Osoba koja se prvi put prima na rad obvezna je završiti tečaj i položiti
stručni ispit.

Članak 3.

Pripadnik pravosudne policije koji je položio stručni ispit za vrijeme
radnog odnosa u Ministarstvu unutarnjih poslova i Hrvatskoj vojsci, obvezan
je u roku od godinu dana položiti razliku predmeta utvrđenu ovim Pravilnikom.

II. TEČAJ ZA VJEŽBENIKE PRAVOSUDNE POLICIJE

Članak 4.

Tečaj za stjecanje zvanja mlađi pravosudni policajac, organizira se
u trajanju od najmanje tri mjeseca Tečaj za zvanje mlađi nadzornik i nadzornik
pravosudne policije organizira se u trajanju od najmanje dva mjeseca.

Članak 5.

Ministar pravosuđa rješenjem utvrđuje početak tečaja, mjesto održavanja,
rukovoditelja tečaja, predavače i ispitnu komisiju tečaja

Članak 6.

Na tečaj će se pozvati vježbenici pravosudne policije, koji su na poslovima
i zadaćama pravosudne policije proveli najmanje 6 mjeseci i čiji je rad
pozitivno ocijenjen.

Ocjenu vježbeničke prakse iz stavka 1. ovog članka daje komisija kaznenog
organa u sastavu: upravitelja odnosno ravnatelja, načelnika službe osiguranja
i voditelja prakse, a o čemu pismeno izvješćuju Ministarstvo pravosuda.

Članak 7.

Tečaj se sastoji od teorijske nastave i praktičnog rada. A) Nestavni
predmeti na tečaju za stjecanje zvanja mladi pravosudni policajac:

- Ustav Republike Hrvatske, osnove ustrojstva državne uprave i radnopravni
odnosi,

- Zakon o izvršenju sankcija izrečenih za krivična djela, privredne
prijestupe i prekršaje s osnovama penologije,

- Osnove kaznenog, materijalnog i procesnog prava.

- Pravila službe,

- Osnove psihologije i postupanje s osobama lišenim slobode,

- Praktični rad,

- Naoružanje i gađanje vatrenim oružjem,

- Prva pomoć,

- Borilačke vještine. Polaznici tečaja polažu ispit iz svih naprijed
navedenih predmeta, osim iz praktičnog rada.

B) Nastavni predmeti na tečaju za stjecanje zvanja mlađi nadzornik i
nadzornik pravosudne policije:

- Zakon o izvršenju sankcija izrečenih za krivična djela, privredne
prijestupe i prekršaje s osnovama penologije,

- Pravila službe,

- Osnove psihologije i postupanje s osobama lišenim slobode,

- Borilačke vještine,

- Naoružanje i gađanje vatrenim oružjem,

- Praktični rad (pedagoška praksa). Polaznici tečaja osim gore navedenih
predmeta polažu ispit i iz slijedećih predmeta:

- Ustav Republike Hrvatske i osnove ustrojstva državne uprave i radnopravni
odnosi,

- Osnove kaznenog, materijalnog i procesnog prava,

- Osnove kriminalistike i kriminologije. Polaznici tečaja za zvanje
mlađi nadzornik i nadzornik pravosudne policije uključit će se na nastavu
organiziranu na tečaju za zvanje mlađi pravosudni policajac.

Članak 8.

Polaznik tečaja koji s nastave izostane opravdano 1/6 od ukupno predviđenog
fonda nastavnih sati, ponovit će tečaj. Protiv polaznika tečaja koji neopravdano
izostane s nastave pokrenut će se stegovni postupak, a svaki sat izostanka
će se odbiti od osobnog dohotka. Protiv polaznika tečaja koji neopravdano
izostane više od 40 sati s nastave ili samovoljno napusti tečaj primijenit
će se odredbe članka 58. stavka 2. Zakona o izvršenju sankcija izrečenih
za krivična djela, privredne prijestupe i prekršaje ("Narodne novine"
broj 21 i 39/74, 55/08, 19/90 i 66/93).

Članak 9.

O tijeku tečaja vodi se dnevnik u koji se unose: osobni podaci polaznika,
nastavni predmeti, evidencija o realizaciji nastavnog programa, evidencija
o izostancima.

Članak 10.

Predmetni nastavnici vode evidenciju o realizaciji nastavnog programa
tečaja. Rukovoditelj tečaja vodi evidenciju i analizu izostanka, brine
o ukupnoj realizaciji nastavnog programa, podnosi izvješća upravitelju
Uprave za izvršenje kaznenih i prekršajnih sankcija pri Ministarstvu pravosuđa.
Rukovoditelj tečaja imenuje se između rukovodnih djelatnika pravosudne
policije, koji su najmanje u zvanju stariji nadzornik pravosudne policije
ili djelatnika Uprave za izvršenje kaznenih i prekršajnih sankcija - Odjela
za sigurnost.

III. STRUČNl ISPIT

Članak 11.

Stručni ispiti (u daljnjem tekstu ispiti) dijele se na: 1. vježbenički
ispit: - ispit za stjecanje zvanja mlađi pravosudni policajac (za srednju
stručnu spremu), - ispit za stjecanje zvanja mlađi nadzornik pravosud ne
policije (za višu stručnu spremu) - ispit za stjecanje zvanja nadzornik
pravosudne policije (za visoku stručnu spremu), - dopunski ispit za pripadnike
pravosudne policije (članak 3. ovog Pravilnika). 2. ispiti za promaknuća
u viša zvanja.

Članak 12.

Pripadnik pravosudne policije koji treba položiti razliku predmeta (članak
3. ovog Pravilnika), polaže ispit iz:

- Zakona o izvršenju sankcija izrečenih za krivična djela, privredne
prijestupe i prekršaje, s osnovama penologije i,

- Pravila službe.

Članak 13.

Ispit poradi promaknuća u viša zvanja polaže se usmeno i to

STARIJI PRAVOSUDNI POLICAJAC

- Zakon o izvršenju sankcija izrečenih za krivična djela, privredne
prijestupe i prekršaje, s osnovama penologije,

- Pravila službe,

- Zakon o krivičnom postupku,

- Osnove psihologije i postupanja s osobama lišenim slobode.

MLAĐI NADZORNIK PRAVOSUDNE POLICIJE

- Zakon o izvršenju sankcija izrečenih za krivična djela, privredne
prijestupe i prekršaje, s osnovama penologije,

- Pravila službe,

- Zakon o krivičnom postupku,

- Osnove kriminalistike,

- Osnove psihologije i postupanje s osobama lišenim slobode.

STARIJI NADZORNIK PRAVOSUDNE POLICIJE

- Zakon o izvršenju sankcija izrečenih za krivična djela, privredne
prijestupe i prekršaje, s osnovama penologije,

- Pravila službe,

- Zakon o krivičnom postupku,

- Osnove kriminalistike,

- Osnove ustrojstva državne uprave i radnopravni odnosi,

- Osnove psihologije i postupanje s osobama lišenim slobode.

ZAPOVJEDNIK PRAVOSUDNE POLICIJE

- Zakon o izvršenju sankcija izrečenih za krivična djela, privredne
prijestupe i prekršaje, s osnovama penologije,

- Pravila službe,

- Zakon o krivičnom postupku,

- Osnove ustrojstva državne uprave,

- Osnove psihologije i postupanja s osobama lišenim slobode.

Članak 14.

Ministarstvo pravosuđa donosi rješenje o odobravanju polaganja ispita.
Predsjednik ispitne komisije određuje vrijeme polaganja ispita. Obavijest
o polaganju ispita mora biti dostavljena kandidatu najmanje 15 dana prije
dana određenog za polaganje ispita.

Čtanak 15.

Tijekom ispita vodi se zapisnik koji potpisuju: predsjednik, članovi,
tajnik Ispitne komisije i ispitivač Zapisnik se vodi na obrascu koji je
propisan za službenike u tijelima državne uprave. Uspješnost na ispitu
ocjenjuje se ocjenama.

Članak 16.

Kandidat koji odustane od već započetog polaganja ispita, smatra se
da nije položio ispit.

Članak 17.

Kandidat koji ne zadovolji na usmenom dijelu ispita, najviše iz dva
predmeta, ima pravo na opetovano polaganje ispita iz tih predmeta u roku
koji ne može biti kraći od 15 (petnaest), niti duži od 30 (trideset) dana.
Kandidat koji na ispitu predviđenom člankom 1 I. toč. 1. ovog Pravilnika
ne zadovolji iz tri ili više predmeta, a istječe mu vježbenički staž sukladno
članku 57. stavku 1. Zakona o izvršenju sankcija izrečenih za krivična
djela, privredne prijestupe i prekršaje ("Narodne novine" broj
21 i 39/74, 55/88, 19/90 i 66/93), gubi pravo na ponovno polaganje stručnog
ispita. Kandidat koji na ispitu predviđenom člankom 13. ovog Pravilnika
ne zadovolji iz tri ili više predmeta ili je odustao od več započetog polaganja
ispita, izjednačit će se u prethodno niže zvanje, a može opetovano polagati
ispit po isteku roka od 6 mjeseci. Ako kandidat iz prethodnog stavka ni
drugi put ne zadovolji na ispitu, ne može ponovno pristupiti ispitu prije
isteka roka od jedne godine.

Članak 18.

Kandidatu koji je položio ispit izdaje se svjedodžba na obrascu broj
2, a koji je sastavni dio ovog Pravilnika. Svjedodžbu potpisuju predsjednik
i tajnik ispitne komisije. Svjedodžba se izdaje u tri primjerka i dostavlja
kandidatu, kaznenom organu u kojem kandidat vrši službu i Upravi za izvršenje
kaznenih i prekršajnih sankcija pri Ministarstvu pravosuđa.

Članak 19.

U Upravi za izvršenje kaznenih i prekršajnih sankcija pri Ministarstvu
pravosuđa vodi se evidencija o kandidatima koji su pristupili polaganju
ispita. Knjigu evidencija iz prethodnog stavka vodi tajnik ispitne komisije
prema obrascu broj 2, a koji je sastavni dio ovog Previlnika.

IV. ISPITNA KOMISIJA ZA POLAGANJE STRUČNOG ISPITA

Članak 20.

Ispitnu komisiju imenuje ministar pravosuđa rješenjem za polaganje stručnih
ispita, a u skladu s člankom 1 I. toč.1. Pravilnika. Ispitnu komisiju čine:
predsjednik i tri člana komisije i ispitivač iz nastavnog predmeta. Tajnik
komisije obavlja sve administrativne poslove.

Članak 21.

Ispitnoj komisiji i tajniku pripada pravo na naknadu za rad. Visinu
naknade utvrđuje rješenjem ministar pravosuđa.

V. PRIJELAZNE I ZAVRŠNE ODREDBE

Članak 22.

Danom stupanja na snagu ovog Pravilnika prestaje važiti Pravilnik o
organizaciji i programu tečaja za pripravnike za zvanje stražar, te načinu
i programu stručnih ispita radnika straže ("Narodne novine" broj
3/75).

Članak 23.

Ovaj Pravilnik stupa na snagu osmog dana nakon objave u "Narodnim
novinama".

Klasa:730-02/94-01/172

Urbroj : 514-03-94-1

Zagreb, 4. kolovoza 1994.

Ministar

**Ivica Crnić, v r.**

Pravilnik, NN 64/1994-1133